Jutland

Jutland (Deêns: Jylland, Duuts: Jütland) is een schiereiland in Denemarken en Duutsland (oppervlak 46.208 km²). 't Deênse deêl ist ienige vasteland vant land en wor meêstal alleêne as Jutland beschouwd (oppervlak 29.778 km², bienae 70% van Denemarken). 't Bestaet uut Zuuder-Jutland (Sønderjylland of Noôrd-Schleswig) en Noôrder-Jutland (Nørrejylland, daerbie 'oôrt ok 't Noôrd-Jutlandse Eiland (Nørrejyske Ø of Vendsyssel-Thy)). 't Duutse deêl bestaet uut Zuud-Schleswig, Holstein, Lauenburg, Lübeck en Noôrd-Hamburg (den Elbe vormt den hrens, oppervlak 16.430 km²). Vanuut 't oôgpunt van geschiedenisse wor Zuud-Schleswig wel as Jutland beschouwd en den rest niet (den Eider vormt 'ier den hrens). Zuud-Schleswig 'oôrde toet 1864 bie Denemarken (den Deênse konienk was toet dat jaer ok konienk van Holstein). Zuud-Schleswig, Holstein, Lauenburg en Lübeck vormen groôtendeêls den deêlstaet Schleswig-Holstein. 't Oôgste punt van Jutland is Møllehøj mie 171 meter (tussen Aarhus en Vejle). Lienks nae buten Britannica